«Break» με ψυχή πρωταθλητή ο Ολυμπιακός, 74-62 την Εφές\nΠρώτη καταχώρηση: Παρασκευή, 28 Απριλίου 2017, 19:13\nΟ Ολυμπιακός νίκησε με σκορ 74-62 την Εφές Αναντολού στο «Αμπντί Ιπεκτσί» της Κωνσταντινούπολης, πέτυχε το «break» και ισοφάρισε σε 2-2 τη σειρά των προημιτελικών της Ευρωλίγκας. Πλέον, η πρόκριση για το Final-4 θα κριθεί σε πέμπτο παιχνίδι που θα διεξαχθεί στο Στάδιο Ειρήνης και Φιλίας την Τρίτη 2 Μαΐου.\nΠολυτιμότερος παίκτης του Ολυμπιακού ήταν ο Βασίλης Σπανούλης, που ολοκλήρωσε το ματς με 18 πόντους, ενώ ακολούθησε με 11 ο Πρίντεζης και 10 ο Γκριν. Οι ερυθρόλευκοι» έχασαν πολλά αμυντικά ριμπάουντ ειδικά στο πρώτο ημίχρονο, όμως στη συνέχεια κλείδωσαν την άμυνά τους και προκάλεσαν πολλά προβλήματα στην Εφές. Για τους Τούρκους ο Γκρέιντζερ ολοκλήρωσε το ματς με 17 πόντους και 8 ριμπάουντ.\nΤο παιχνίδι ξεκίνησε με τον Σπανούλη να εκτελεί βολή λόγω της τεχνικής ποινής που δέχθηκε ο Μπαλμπάι στο πρώτο δευτερόλεπτο και ένα τρίποντο από τον ίδιο (4-4), όμως η συνέχεια δεν ήταν καλή για τον Ολυμπιακό. Ο Γκρέιντζερ νίκησε κατά κράτος τον Μάντζαρη και σκόραρε ακατάπαυστα οδηγώντας της Εφές μαζί με τους Μπράουν και Οσμάν στο +12 (18-6). Από εκείνο το σημείο η ομάδα του Γιάννη Σφαιρόπουλου έδεσε περισσότερο την άμυνά της και ισορρόπησε το ματς μειώνοντας σε 18-14, με πόντους από τους Πρίντεζη, Μπιρτς και Παπαπέτρου. Το δεκάλεπτο ολοκληρώθηκε 21-14, που διαμορφώθηκε από τους Ερτέλ και Χάνεϊκατ.\nΤο δεύτερο δεκάλεπτο ξεκίνησε με την Εφές να πετυχαίνει σερί 6-0 (27-14) και τον Γιάννη Σφαιρόπουλο να καλεί τάιμ άουτ. Ο Ολυμπιακός επέστρεψε στο ματς με τον Αγραβάνη να κάνει την αρχή (27-16) και τους Γιανγκ, Γκριν και Παπανικολάου να τον ακολουθούν (29-23). Από το 33-25 που διαμορφώθηκε με πόντους του Γκρέιντζερ, οι «ερυθρόλευκοι» μείωσαν με τους Γκριν και Παπανικολάου (33-29), ενώ δύο τρίποντα από τον Αμερικανό και τον Σπανούλη έβαλαν τον Ολυμπιακό στην διεκδίκηση του αγώνα (36-35).\nΤο ημίχρονο ολοκληρώθηκε με βολές του Οσμάν (38-35) και τον Γκριν να βρίσκει… σίδερο σε δύο σουτ τριών πόντων που επιχείρησε.\nΤο παιχνίδι στο τρίτο δεκάλεπτο έγινε πραγματικό ντέρμπι. Ο Ολυμπιακός προηγήθηκε μετά από πολύ ώρα με τρίποντο του Βαγγέλη Μάντζαρη (40-38) και στη συνέχεια 43-40 με τρίποντο του Σπανούλη, ενώ μέχρι το 30’ οι δύο ομάδες πήγαιναν πόντο-πόντο. Το σκορ στο δεκάλεπτο έληξε 54-55, με τους «ερυθρόλευκους» να παίρνουν πόντους από τους Μπιρτς, Μάντζαρη, Σπανούλη και Παπανικολάου\nΣτον επίλογο ο Ολυμπιακός βρήκε το ρυθμό του, πάτησε το… γκάζι και κατέληξε να φύγει νικητής από το «Αμπντί Ιπεκτσί». Αγραβάνης και Παπαπέτρου έφεραν τους Πειραιώτες για πρώτη φορά στο +7 (54-61), στα πρώτα τρία λεπτά, ενώ ακολούθησε άμυνα με την σφραγίδα του Σφαιρόπουλου, για να καταβάλει τους μαχητικούς Τούρκους. Η διαφορά ανέβηκε στο +11 (57-68), περίπου τρία λεπτά πριν το τέλος, ενώ το ματς τέλειωσε με τον Γκριν να πετυχαίνει τρίποντο από την γωνία για το +13 (58-71). Τα τελευταία δύο λεπτά ήταν λίγα για να αλλάξει η εικόνα του ματς και ο Ολυμπιακός πέτυχε το «break» με το τελικό 74-62.\nΑναντολού Εφές (Βέλιμιρ Περάσοβιτς): Τόμας 2, Χάνεϊκατ 4, Μπαλμπάι 3 (1), Μπράουν 9 (1), Οσμάν 8, Γκρέιντζερ 17 (2), Ερτέλ 6, Πολ, Ντάνστον 7, Κιρκ 2.\nΟλυμπιακός (Γιάννης Σφαιρόπουλος): Γκριν 10 (1), Μπιρτς 9, Γιάνγκ 4, Παπαπέτρου 6 (2), Σπανούλης 18 (5), Ουότερς 3, Αγραβάνης 2, Μιλουτίνοβ, Πρίντεζης 11 (2), Παπανικολάου 8 (2), Μάντζαρης 3 (1).\nΤελευταία ενημέρωση: Σάββατο, 29 Απριλίου 2017, 01:09\nΈκανε ντεμπούτο με τον Ολυμπιακό ο ΜακΚίσικ


Τρέχων Μηνας 4236\nΣτις 11 και 12/05/2019 θα γίνει στην Καβάλα, στο Δημοτικό Κλειστό Γυμναστήριο Ποταμουδιών, προπονητικό διήμερο του κλιμακίου επίλεκτων κορασίδων Ανατ. Μακεδονίας και Θράκης, γεννημένων τα έτη 2004-2005 .\nΟι Σερραίες που κλήθηκαν στο κλιμάκιο, είναι οι εξής: Δήμητρα Καρακολίδου (Ίκαροι ΑΟΚ Σερρών), Φεβρωνία Δημητριάδου (Ορφέας Νέου Σκοπού), Μαρία Χριστοδούλου (Ορφέας Νέου Σκοπού), Γεωργία Μαμούδη (Πανσερραϊκός), Χρυσή Άννα Βαρούτη (Ίκαροι ΑΟΚ Σερρών), Ελένη Γκάλιου (Ορφέας Νέου Σκοπού).\nΟι προπονήσεις θα πραγματοποιηθούν το Σάββατο 11/05/19 ώρες 10.30-13.00 και 17.00-19.30 και την Κυριακή 12/05/19 ώρες 09.30-12.00 από τον Ομοσπονδιακό προπονητή Γυναικών κ. Μασλαρινό καθώς και από τους Ομοσπονδιακούς προπονητές κ. Μπακογεώργο και κα Καλέντζου.


ΟΙΚΟΝΟΜΟΥ - ΓΕΩΡΓΟΠΟΥΛΟΥ ΕΥΤΥΧΙΑ Γ. (1943 - )\nΓεννήθηκε στο Βρυσοχώρι Ζαγορίου. Στα χρόνια του Εμφυλίου η οικογένειά της εγκαταστάθηκε στα Ιωάννινα και φοίτησε στις δύο πρώτες τάξεις του Δημοτικού στα Πρότυπα της Ζωσιμαίας Παιδαγωγικής Ακαδημίας. Τελείωσε το Δημοτικό στο Βρυσοχώρι και στην συνέχεια φοίτησε στο Γυμνάσιο Θηλέων Ιωαννίνων.\nΕισήχθη μετά από εξετάσεις στη Ζωσιμαία Παιδαγωγική Ακαδημία από όπου το 1964 πήρε πτυχίο και την ίδια χρονιά διορίστηκε ως εκπαιδευτικός στην Καρίτσα Δολώπων Ευρυτανίας (σήμερα ανήκει στο Νομό Καρδίτσας).\nΜετατέθηκε στην Άρτα όπου υπηρέτησε σχεδόν 15 έτη σε Δημοτικά Σχολεία στον Άγιο Σπυρίδωνα, στην Άνω Πέτρα, στο Πέτα, και στο 6ο Δημοτικό Σχολείο Άρτας. Υπηρέτησε στη συνέχεια στο Νομό Ιωαννίνων και συγκεκριμένα στο Κουτσελιό Ιωαννίνων και στο 21ο Δημοτικό Σχολείο (Βελισσάριο) από όπου και συνταξιοδοτήθηκε το 1990.\nΤο ακαδημαικό έτος 1997-98 μετεκπαιδεύθηκε στη ΣΕΛΔΕ Ιωαννίνων.\nΑπό το 1990 είναι μέλος του Διοικητικού Συμβουλίου του Μορφωτικού και Ορειβατικού Συλλόγου Βρυσοχωρίου και από το 1993 εώς σήμερα, μέλος της Συντακτικής Επιτροπής για την έκδοση της εφημερίδας «Τα Νέα του Βρυσοχωρίου».\nΣτην ίδια εφημερίδα και στα 81 τεύχη της έχουν δημοσιευθεί εργασίες της και κείμενα με κοινωνικό, θρησκευτικό και πολιτιστικό περιεχόμενο. Αξιόλογη είναι ακόμη η έρευνα και δημοσίευση των γενεαλογικών δέντρων οικογενειών του χωριού.\nΤο 2005 κυκλοφόρησε το βιβλίο – λεύκωμα «Βρυσοχώρι Ζαγορίου, Αναδρομή στο χρόνο, 1895 – 1970» από τις εκδόσεις Εφύρα


Συνεχίζει ο Λαζαρίδης - Επιστροφή Μπουρμπάκη σε νέο πόστο\nΔημοσιεύθηκε : Τρίτη, 02 Ιουλίου 2019 11:09\nΤις δύο πρώτες κινήσεις του για τη νέα ποδοσφαιρική χρονιά ανακοίνωσε την Τρίτη (02/07) ο Νέος Σαμψών.\nΗ ομάδα του Στύλου Αποκορώνου γνωστοποίησε τη συνέχιση της συνεργασίας με τον προπονητή Τάκη Λαζαρίδη, που ανέλαβε την ομάδα τον Ιανουάριο.\nΗ δεύτερη κίνηση αφορά τη θέση του γενικού αρχηγού, την οποία καταλαμβάνει ο Χρήστος Μπουρμπάκης, που μετά την πρόσφατη ενασχόλησή του με τον ΑΟΧ/Κισσαμικό επιστρέφει στην ομάδα για να αναλάβει το πόστο αυτό. Την περασμένη σεζόν η παλιά δόξα του ΑΟΧ, της Ιωνίας κ.α. πρόσφερε τις υπηρεσίες του ως ποδοσφαιριστής στον Νέο Σαμψών, το α' μισό της περιόδου.\nΟ Νέος Σαμψών βρίσκεται στην ευχάριστη θέση να ανακοινώσει της πρώτες δυο προσθήκες για τη νέα χρονιά. Με μεγάλη μας χαρά ανακοινώνουμε τη συνέχεια της συνεργασίας με τον επιτυχημένο προπονητή Λαζαρίδη Τάκη. Μετά από την περυσινή μας πολύ καλή συνεργασία ο Τάκης αναλαμβάνει το τιμόνι της ομάδας να την οδηγήσει και τη νέα χρονιά με γνώμονα την πολύ καλή δουλεία και το καλό ποδόσφαιρο.\nΗ δεύτερη μας προσθήκη αφορά την ενίσχυση του Δ.Σ. στο ποδοσφαιρικό τμήμα έτσι λοιπόν Γενικός Αρχηγός αναλαμβάνει ο Μπουρμπάκης Χρήστος. Ένας άνθρωπος με τεράστια εμπειρία στα θέματα της αγωνιστικής λειτουργίας και πειθαρχίας έχοντας μια μεγάλη καριέρα ως ποδοσφαιριστής αλλά και μια επιτυχημένη χρονιά και ως Γενικός Αρχηγός πέρυσι στον ΑΟΧ Κισσαμικό.\nΠροπονητής και Γενικός Αρχηγός μαζί θα σχεδιάσουν τον Σαμψών της νέας χρονιάς με την αμέριστη στήριξη του Δ.Σ. Είναι τεράστια τιμή για εμάς που ανήκετε στην ομάδα μας και μαζί να οραματιστούμε τον Νέο Σαμψών την καινούρια χρονιά. Σας ευχαριστούμε.